**Zápisnica zo zasadnutia OZ vo Vavrečke, konaného dňa 27.4.2012 v zasadačke Obecného domu.**

**-------------------------------------------------------------------------------------------------------------**

**Prítomní:** starosta obce Mgr. Ladislav Šnapko

**Poslanci OZ :**  Marta Brindžáková, Ing. Mária Bucová, Bc. Alena Hvoľková, Ing. Jozef Hrkeľ, Ignác Kasan, Ing. Jaroslav Krivda, Ing. Sklarčík Jozef

**Kontrolór obce** : Ing. Vladimír Brindžák

**P r o g r a m:**

1. Otvorenie zasadnutia

a/ voľba overovateľov zápisnice

b/ kontrola plnenia uznesenia

2. Výročná správa obce Vavrečka za rok 2011

3. Správa nezávislého audítora

4. Interná smernica č.1/2012 Rozpočtové pravidlá

5. Zmena rozpočtu rozpočtovým opatrením č.1/2012

6. Žiadosť Jozefa Beľáka a manž. Vavrečka č. 253 o odkúpenie časti pozemku parc.č. C KN

554/3 evidovaná na LV č.499

7. Žiadosť Štefana Dendisa a manž. Terézie Vavrečka č.162 o odkúpenie časti pozemku

parc.č. C KN 409/59 evidovaná na LV č. 499

8. Diskusia

9. Uznesenie

10. Záver

**K bodu 1: Otvorenie**

Zasadnutie Obecného zastupiteľstva vo Vavrečke otvoril starosta obce Mgr. Ladislav Šnapko, ktorý všetkých prítomných privítal a uviedol, že obecné zastupiteľstvo bolo zvolané v zmysle zák.č. 369/1990 Zb. o obecnom zriadení v zmysle rokovacieho poriadku obecného zastupiteľstva. Skonštatoval, že obecné zastupiteľstvo je uznášania schopné. Prečítal program a dal hlasovať.

Poslanci hlasovali:7/0/0

Overovateľmi zápisnice boli určení poslanci: Ing. Mária Bucová, Ing. Jozef Hrkeľ .

Písaním zápisnice bola poverená pracovníčka obecného úradu Mária Pavláková.

**K bodu 2: Výročná správa obce Vavrečka za rok 2011**

Mária Pavláková predložila prítomným poslancom Výročnú správu obce za rok 2011, kde sú informácie o schválenom a upravenom celkovom rozpočte, o čerpaní rozpočtu v príjmoch a výdavkoch. Správa obsahuje bilanciu aktív a pasív, významné akcie uskutočnené v roku 2011 , ale aj plánované investície pre rok 2012. Správa je prílohou zápisnice.

**K bodu 3: Správa nezávislého audítora**

Starosta obce informoval poslancov, že za rok 2011 prebehol audit. Prečítal správu nezávislého audítora. Správa audítora je prílohou zápisnice.

**K bodu 4: Interná smernica č.1/2012 Rozpočtové pravidlá**

Mária Pavláková predložila poslancom smernicu č.1/2012. S jej obsahom boli už oboznámení na komisii. Smernica je prílohou zápisnice.

Poslanci hlasovali: 7/0/0.

**K bodu 5: Zmena rozpočtu rozpočtovým opatrením č. 1/2012**

Starosta obce predložil zmenu rozpočtu . V tomto roku ideme realizovať územný plán. Skladá sa z dvoch častí a to rozbory a prieskumy + krajino ekologický plán. Toto si hradí spracovateľ. Už prebehol prieskum trhu, kde najnižšiu požiadavku predložila fima Pro arch. Ružomberok Ing. Konfálová vo výške 4 920 €, druhá ponuka bola Ing. Arch. Marianna Bošková Michalovce vo výške 6 188 €, ako tretia ponuka v poradí bola Ing. Igor Urban CSc. Dolný Kubín vo výške 7 680 €. Celková cena za územný plán bude 17 017€, z toho 80% bude hradené zo ŠR na základe žiadosti, ktorá bude podaná v roku 2013. Preto je nutné upraviť rozpočet . Ide o zmenu v rámci kapitoly, úprava medzi položkami.

Poslanci hlasovali: 7/0/0.

**K bodu 6: Žiadosť Jozefa Beľáka a manž. Vavrečka č. 253 o odkúpenie časti pozemku parc.č. C KN 554/3 evidovaná na LV č.499**

Starosta obce prečítal žiadosť menovaných na odkúpenie časti pozemku. Na uvedenom pozemku je už postavená drobná stavba , na ktorú bolo vydané povolenie ešte v roku 1985. Je to časť parcely C KN č.554/3. Presná výmera pozemku bude až na základe vyhotoveného geometrického plánu.

Poslanci hlasovali: 7/0/0.

**K bodu 7:Žiadosť Štefana Dendisa a manž. Terézie Vavrečka č.162 o odkúpenie časti pozemku parc.č. C KN 409/59 evidovaná na LV č. 499**

Starosta obce prečítal žiadosť menovaných na odkúpenie časti pozemku. Ide o pozemok , ktorý roky užívajú a susedí s ich záhradou. Poslanci po diskusii sa dohodli, že žiadosť sa posúva na budúce zasadnutie obecného zastupiteľstva.

**K bodu 8 :Diskusia**

1/ Starosta prečítal odvolanie Ignáca Tomaštíka o odpustenie poplatku za komunálny odpad. Poslanci sa vyjadrili, že je to podnikateľský subjekt , ktorý prevádzkuje predajňu potravín a musí platiť za vývoz odpadu v obci.

Poslanci hlasovali: 0/7/0

2/ Starosta informoval o začatí na pozemkových úpravách. Ide o lokalitu oproti rodinným domom od Pjenteka po p. Puka / doktori/ , po družstevnú cestu smerom k letisku. Podklady nám pripravuje firma Geodet . Ide o malé pozemkové úpravy, ktoré si obec bude hradiť z vlastného rozpočtu. V uvedenej lokalite je veľa vlastníkov, 51% musí súhlasiť, aby sme mohli pokračovať na úpravách.

3/ V zmysle zákona č. 154/2011 Z.z. sa plat starostu musí schvaľovať každoročne. Výpočet platu je podľa priemernej mzdy zamestnanca hospodárstva SR vynásobený koeficientom podľa počtu obyvateľov. Výška platu je 1 557€.

Poslanci hlasovali : 7/0/0

4/ Starosta informoval, že sme dali spracovať návrhy plánu pre budúcu možnú výstavbu rodinných domov na parcele č. C KN 409/59. Sú 3 návrhy , ktoré sú v prílohe. Poslanci sa vrátili k žiadosti Ľuboša Kekeľáka o odkúpenie časti pozemku z parc.č. C KN 409/59. Vyjadrili sa, že pozemok sa odpredá tak, že za záhradou musí ostať priestor v šírke

6 m na cestu.

Poslanci hlasovali 7/0/0

5/ Starosta predložil 2 cenové ponuky na vykonanie plynofikácie obecného domu.

Prvá ponuka je od firmy EGO Emil Gonšor v celkovej výške 41 752,70 €, druhá ponuka je od Júliusa Čajku vo výške 38 661,30€. Tu je ale potrebná ešte úprava na 2 kotly , v ponuke bol 1 kotol a výmena oceľových trubiek za iný materiál, čo môže cenovú ponuku ovplyvniť, potom sa k uvedeným ponukám vrátime.

6/ Starosta predložil ponuku p. Rosinu na ozvučenie sály v obecnom dome. Výška ponuky je 740€ aj s prepravou . Ide o 2 mikrofóny, 2 stojany, mix Yamaha a s tým súvisiace káble. Poslanec Ing. Jozef Hrkeľ uviedol, že cena za uvedenú zostavu je najlacnešia.

Poslanci hlasovali 7/0/0

7/ Starosta informoval, že dňa 10.05.2012 sa uskutoční futbalový turnaj starostov a farárov na počesť výročia úmrtia Pavla Žuffu.

**K bodu 9: Uznesenie.**

**UZNESENIE č. 2/2012**

zo zasadnutia OZ zo dňa 27.4.2012

Obecné zastupiteľstvo vo Vavrečke

1. **Schvaľuje**

1/ Program zasadnutia Obecného zastupiteľstva dňa 27.4.2012.

2/ Internú smernica č.1/2012 Rozpočtové pravidlá

3/ Zmenu rozpočtu rozpočtovým opatrením č.1/2012

4/ Predaj časti pozemku parc. č. C KN 554/3 orná pôda evidovaný na LV č.499 pre

Jozefa Beľáka a manž. Katarínu, Vavrečka č.253

5/ Predaj časti pozemku parc. č. C KN 409/59 orná pôda pre Ľuboša Kekeľáka a manž.

Katarínu, Vavrečka č.442

6/ Plat starostovi obce vo výške 1557 €

7/ Ozvučenie sály v obecnom dome vo výške 740€

1. **Neschvaľuje**

1/ Zníženie platby za komunálny odpad na základe odvolania proti platobného výmeru

č.28/2012 Ignácovi Tomaštíkovi

**C. Berie na vedomie**

1/ Výročnú správu obce za rok 2011

2/ Správu nezávislého audítora

3/ Informáciu o pozemkových úpravách

**K bodu 10: Záver.**

Na záver starosta obce Mgr. Ladislav Šnapko poďakoval všetkým prítomným za účasť.

Mgr. Ladislav Šnapko

starosta obce

Overovatelia : Ing. Mária Bucová

Ing. Jozef Hrkeľ

Zapisovateľ : Mária Pavláková

**OBEC V A V R E Č K A**

**Z á p i s n i c a**

zo zasadnutia

obecného zastupiteľstva

konaného dňa 24.04.2012

Mgr. Ladislav Šnapko

starosta obce

Overovatelia : Ing. Mária Bucová

Ing. Jozef Hrkeľ

Zapisovateľ : Mária Pavláková